南越筆記

《南越筆記》係中國清朝李調元嘅一部作品，內容係記載當時廣東事物，每卷一個主題，廣東嘅天文地理、經濟物產、人文會風俗、花鳥魚蟲各方面都有講。

李調元廿九歲中乾隆二十八年進士，曾經做過廣東鄉試副主考同提督廣東學政。佢喺《南越筆記》嘅《序》入面話，「甲午典試粵東」，可惜只係去過五羊城，「丁酉之冬，復來視學」，可以睇勻全省各郡縣，於是寫咗呢本總共十六卷嘅《南越筆記》。

書中有啲條目係抄襲前人，例如「魚生」：「粵俗嗜魚生，以鱸、以𩼈、以鰽白、以黃魚、以青鱭、以雪魿、以鯇為上。鯇又以白鯇為上。以初出水潑剌者，去其皮劍，洗其血鮏，細劊之為片。紅肌白理，輕可吹起，薄如蟬翼。兩兩相比，沃以老醪，和以椒芷，入口冰融，至甘旨矣，而鰣與嘉魚尤美。」其實係出自屈大均嘅《廣東新語》。亦有啲條目，相信係聽返來，而唔係親眼見，就好似「海鰍」一條記載：「海鰍出，長亙百里，牡蠾蚌蠃積其背，聿兀如山。舟人誤以為島嶼，就之，往往傾覆。晝噴水為潮為汐，夜噴火，海面盡赤，望之如天雨火。」實在匪夷所思。

參考
《南越筆記》

典籍